**ЗАПИТВАНЕ ЗА ОФЕРТА**

**ОТНОСНО:**Доставка на бензинов трифазен заваръчен генератор

**І. ТЕХНИЧЕСКИ ИЗИСКВАНИЯ КЪМ ДОСТАВКАТА**

1. Заваръчен генератор със следните препоръчителни параметри:
* Марка и модел: Atlas Copco QEP W210
* Технически параметри:
* Двигател – бензинов, Honda GX390, V=389 см3;
* Заваръчен ток: 200 А;
* Номинална мощност 5,2 kVA;
* Максимална мощност 6,1 kVA;
* Капацитет на резервоара: 6,1 л;
* Напрежение: 400-230 V / 50 Hz;
* Скорост на празен ход: 3000 min-1;
* Размери 875/620/600 мм;
* Алтернатор: 6,5 kVA;
* Тегло: 80 кг;
* Двигател Honda GX390:
* Разход на гориво – при 70% товар – 2,13 л/час, при 100% - 2,87 л/час;
* Време на работа – при 70% товар – 2,8 час, при 100% - 2,1 час;
* Предпочитан модел и мощност: Atlas Copco – QEP W210, 6,1 kVA, 200А;
1. Количество на доставката: 1 бр. бензинов трифазен заваръчен генератор Atlas Copco QEP W210;

**II. ДОСТАВЧИЦИТЕ СЛЕДВА ДА:**

1. Потвърдят възможността за доставка на 1 (един) брой бензинов трифазен заваръчен генератор Atlas Copco QEP W210 (наричан по-долу „стока“), в съответствие с изискванията на раздел I по-горе и настоящото запитване за оферта.

2. Приложат пълно описание/спецификация на оферираната стока.

3. Предложат твърда цена в лева без ДДС за стоката.

4. В офертата да се посочат също цени за следните позиции:

4.1. Единични цени и пълна спецификация на отделните елементи и резервни части за периодична подмяна, както и консумативи, които се използват при работа.

4.2. Цена на сервизен пакет за техническо обслужване (ако се изисква такова) по време на гаранционния период.

4.3. Цени на опция за извънгаранционно сервизно обслужване, в т.ч. ставка за труд (в лева без ДДС/човекочас) и транспорт (в лева без ДДС на посещение). Да се посочи и опише опцията за сключване на сервизен договор за следгаранционния период.

5. Условия на доставка (франкировка): Цената да бъде формирана при условия на доставка - DDP, склад Асарел-Медет, съгласно Incoterms 2020.

6. Посочат срок за доставка - в календарни дни от датата на сключване на договор.

7. Предложат условия на плащане: разсрочено след доставка (в календарни дни).

8. Посочат гаранция – в месеци от датата на двустранен протокол за въвеждане в експлоатация.

9. Потвърждение, че при доставка стоката ще е придружена със сертификат за качество от производителя.

10. Валидност на офертата – до 31.12.2024 г.

**ІII. Общи изисквания към доставчиците:**

1. Представяне на препоръки от 3 други настоящи клиенти и референтен списък на клиенти, за които са доставяни стоки, идентични на тази, която се предлага на „Асарел-Медет” АД. Да се посочат задължително имената на лица за контакти, телефонни номера и e-mail - за справки.

2. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията (Приложение № 1 към настоящото запитване за оферта). Декларацията се прилага към офертата.

3. Към офертата да се приложи актуално състояние на доставчика (справка от търговски регистър).

4. В случай, че бъде избран за доставчик, съответният кандидат трябва да потвърди и гарантира следното:

При сключване на договор избраният кандидат трябва да предостави гаранция за добро изпълнение до приключване на гаранционния период на доставената стока, за да бъде гарантирано, че всички клаузи на договора за доставка са изпълнени. Опциите на такава гаранция за добро изпълнение са следните:

- „Асарел-Медет” АД да задържи 10 % от пълната цена на доставката, които ще бъдат платени след приключване на гаранцията на стоката.

- Доставчикът да издаде банкова гаранция за добро изпълнение в размер на 10 % от стойността на договора с валидност до края на гаранционния период на стоката.

5. В случай, че бъде избран за доставчик, съответният кандидат трябва да потвърди и гарантира, че ще предостави на „Асарел-Медет” АД ръководство за експлоатация и безопасност при работа на стоката - 2 /два/ комплекта + екземпляр на електронен носител. Документацията да бъде на български език.

6. Офертата молим да изпратите съгласно реда в дружеството - до Директор „Одит и контрол”, по един от следните начини:

- на e-mail: pbox@asarel.com или по пощата на адрес: 4500 гр. Панагюрище, „Асарел-Медет“ АД.

Офертата следва да бъде подадена на български език, с надпис:

**„Доставка на бензинов трифазен заваръчен генератор Atlas Copco QEP W210“**

„Да се отвори / вижда само от определената за целта комисия“

- Офертата да бъде разделена на два отделни документа (файла), както следва:

**Документ/Файл № 1 - Техническа част**, съдържащ необходимата информация за предлаганите технически характеристики, техническите изисквания и спецификации, референции и др.

**Документ/Файл № 2 - Търговска част** (Ценова част), съдържащ предложението на доставчика за предлаганата цена, начин на плащане, цени на резервни части, консумативи и сервизни опции и др.

Създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**Краен срок за представяне на офертите: до 14.08.2024 година.**

7. Ако имате някакви въпроси, не се колебайте да се обърнете към лицата за контакти:

|  |  |
| --- | --- |
| **По технически въпроси:** | **По търговски въпроси:** |
| инж. Владимир Додников | Донка Костуркова |
| Технолог ИХ, цех „ВОС, ПС и SX-EW”: | Експерт търговия |
| тел.: 0357/ 60 210, вътр. 637 | тел.: 0357/ 60 307 |
| e-mail: vdodnikov@asarel.com | e-mail: dkosturkova@asarel.com |

**Въпросите се задават в писмен вид – по e-mail.**

Приложение № 1 към запитване за оферта

**ДЕКЛАРАЦИЯ**

Долуподписаният/ата…………………………....................................................................., с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“ АД …………………………………………………………………………………………

………………………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

 (три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

- Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

- Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

- Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

- Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

- Списък на свързани с Русия лица, посочени във връзка с финансови и инвестиционни ограничения в Обединеното кралство;

- Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)